มีเพศสัมพันธ์กับแฟน ป้องกันโดยการใช้ถุงยางอนามัยทุกครั้ง แต่ครั้งนี้มาทราบตอนเสร็จกิจและได้หลั่งในไปเรียบร้อยแล้วว่าถุงยางเกิดการฉีกขาดเป็นรู มีขนาดกลางๆ หลังจากทราบแฟนรีบล้างและไปซื้อยาคุมฉุกเฉินให้แฟนทานทันที (ทานเม็ดแรกภายใน1ชั่วโมงและเม็ดที่2ห่างจากเม็ดแรก12ชั่วโมง) ตอนนี้แฟนค่อนข้างกังวลกลัวว่าจะท้องครับเพราะพยายามป้องกันโดยการใช้ถุงยางอนามัยทุกครั้งแล้วแต่ครั้งนี้ถุงยางเกิดการฉีกขาดเป็นเหตุฉุกเฉินจริงๆ และได้ทานยาคุมฉุกเฉินไปแล้ว วันที่มีเพศสัมพันธ์กันเป็นหลังจากประจำเดือนแฟนเพิ่งหมดไป1วัน (ประจำเดือนแฟนมาในวันที่28-30 เหตุเกิด31) ปกติแฟนเป็นคนประจำเดื่อนเลื่อนค่อนข้างบ่อยด้วยนะครับ อยากทราบว่าในกรณีนี้โอกาสท้องมีมากน้อยขนาดไหนหรอครับ แล้วสามารถตรวจการตั้งครรภ์ได้เร็วที่สุดวันไหน หากไปตรวจโดยการตรวจเลือดที่รพ.จะตรวจให้ไหมครับเพราะเมนส์เพิ่งหมดไปด้วย แล้วประจำเดือนจะมาอีกครั้งในประมาณวันไหนหรอครับ ปล.เป็นครั้งแรกที่แฟนผมทานยาคุมฉุกเฉินนะครับ ปกติมีเพศสัมพันธ์กันไม่บ่อย ป้องกันโดยถุงยางทุกครั้งครับ
สวัสดีค่ะ หากประจำเดือนมาวันที่ 28 พ.ค. แล้วได้มีเพศสัมพันธ์ในวันที่ 31 พ.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% แม้ถุงยางอนามัยจะเกิดการฉีกขาดก็ตาม ดังนั้น จริงๆ แล้วจึงไม่จำเป็นต้องทานยาคุมฉุกเฉินก็ได้สำหรับการจะตรวจหาการตั้งครรภ์ ควรตรวจหลังการมีเพศสัมพันธ์ไปแล้วประมาณ 2 สัปดาห์ หากต้องการตรวจเลือด ก็สามารถตรวจได้ที่ประมาณ 1 สัปดาห์หลังจากมีเพศสัมพันธ์ค่ะส่วนประจำเดือนนั้น อาจจะมาในช่วงเวลาเดิม หรืออาจมาช้ากว่ากำหนดก็ได้ ไม่สามารถตอบได้ว่าจะมาเมื่อไหร่ค่ะ